વાતચીત નીકળતાં મેં કહ્યું કે ભારતમાં જે આધ્યાત્મિક શક્તિ છે એ યુરોપમાં નથી. પછી મેં એને મહારાજે બતાવેલા ચમત્કારની વાત કરી. એ હસવા લાગ્યો. એણે કહ્યું કે એ પોતે આવી પેટી બનાવી આપશે. એમાં વિજ્ઞાન સિવાય બીજું કંઈ જ નથી. એણે આ પેટી બનાવી આપી, નીચે તળિયામાં ચાંપ છે. એને ચાલુ રાખીએ તો ઉઘાડતાં આંચકો લાગે. સમજી લેવું કે તમારો આત્મા પાપી છે. ચાંપ બંધ કરી દઈએ તો ઉઘાડતાં કંઈ ન થાય. સમજી લેવું કે તમે મોક્ષના અધિકારી છો.